b'\n_START_ARTICLE_\nSuchoj Su-27\n_START_SECTION_\nIstorija\n_START_PARAGRAPH_\nApie 1960 m. kelios valstyb\xc4\x97s prad\xc4\x97jo kurti ketvirtos kartos naikintuvus. Tuo metu Suchoi konstruktori\xc5\xb3 biure prad\xc4\x97tas kurti naikintuvas kodiniu pavadinimu T-10 nebeatitiko to meto reikalavim\xc5\xb3. 1969 i\xc5\xa1analizav\xc4\x99 JAV naikintuvo F-15 Eagle charakteristikas rus\xc5\xb3 in\xc5\xbeinieriai tobulino T-10. Pirm\xc4\x85kart Su-27 prototipas pakilo \xc4\xaf or\xc4\x85 tik 1977, o vieno i\xc5\xa1 bandym\xc5\xb3 metu lak\xc5\xabnas Jevgenijus Solovjovas, pilotuodamas T-10-2 model\xc4\xaf, nesugeb\xc4\x97j\xc4\x99s suvaldyti naikintuvo, \xc5\xbeuvo. Po atlikt\xc5\xb3 konstrukcini\xc5\xb3, mechanini\xc5\xb3 ir technini\xc5\xb3 pakeitim\xc5\xb3 buvo sukurtas T-10S-1 modelis. L\xc4\x97ktuvo charakteristikos ir manevringumas atitiko nusibr\xc4\x97\xc5\xbetus tikslus. Vieno i\xc5\xa1 naikintuvo bandym\xc5\xb3, kurio metu buvo bandomos maksimalios orlaivio galimyb\xc4\x97s \xc5\xbeuvo lak\xc5\xabnas astronautas Aleksandras Komarovas (\xd0\x90\xd0\xbb\xd0\xb5\xd0\xba\xd1\x81\xd0\xb0\xd0\xbd\xd0\xb4\xd1\x80 \xd0\x9a\xd0\xbe\xd0\xbc\xd0\xb0\xd1\x80\xd0\xbe\xd0\xb2)._NEWLINE_1990 m. rugpj\xc5\xab\xc4\x8dio 23 d. pagal pasira\xc5\xa1yt\xc4\x85 Taryb\xc5\xb3 S\xc4\x85jungos Ministr\xc5\xb3 Tarybos nutart\xc4\xaf naikintuvas oficialiai prad\xc4\x97tas naudoti TSRS KOP. Buvo gaminami per\xc4\x97mimo naikintuvai (oro taikiniams naikinti) ir \xc5\xa1turmo naikintuvai (oro ir \xc5\xbeem\xc4\x97s taikiniams), ta\xc4\x8diau po kiek laiko atsisakyta pastar\xc5\xb3j\xc5\xb3, d\xc4\x97l \xc4\xafrangos netobulumo.\n_START_SECTION_\nKorpusas\n_START_PARAGRAPH_\nSu-27 naikintuvas yra pana\xc5\xa1us \xc4\xaf taip pat rus\xc5\xb3 gaminam\xc4\x85 MiG-29, ta\xc4\x8diau jis yra didesnis. Siekiant suma\xc5\xbeinti svor\xc4\xaf apie 30\xc2\xa0% konstrukcijos pagaminta i\xc5\xa1 titano. Str\xc4\x97linio tipo sparnas ir fiuzelia\xc5\xbeas sujungti \xc4\xaf vientis\xc4\x85 korpus\xc4\x85 ir primena deltinio sparno formos l\xc4\x97ktuv\xc5\xb3 siluet\xc4\x85._NEWLINE_Su-27 yra pirmasis Taryb\xc5\xb3 S\xc4\x85jungos aerodinaminis ne\xc5\xa1an\xc4\x8diosios konstrukcijos l\xc4\x97ktuvas, kuriam pilotuoti reikalinga automatin\xc4\x97 elektronin\xc4\x97 sistema.\n_START_SECTION_\nVariklis\n_START_PARAGRAPH_\nVarikliai Lyulka AL-31F (rus. \xd0\x90\xd0\x9b-31\xd0\xa4) yra naikintuvo uodegoje, turi forsa\xc5\xbeo kameras. Juos suk\xc5\xabr\xc4\x97 Saturn (\xd0\xa1\xd0\xb0\xd1\x82\xd1\x83\xd1\x80\xd0\xbd) konstruktori\xc5\xb3 biuras. Varikliai yra toliau vienas nuo kito, kad suma\xc5\xbeint\xc5\xb3 \xc4\xaftak\xc4\x85. Kiekvieno j\xc5\xb3 traukos galia \xe2\x80\x93 122,8 kN (su pilnai \xc4\xafjungtu forsa\xc5\xbeu). Kai kurios, v\xc4\x97lesn\xc4\x97s, Su-27 modfikacijos tur\xc4\x97jo patobulinta (AL-31FP, AL-37FU, AL-41F) reaktyvin\xc4\xaf varikl\xc4\xaf, turint\xc4\xaf turbin\xc5\xb3 i\xc5\xa1\xc4\x97jimo angose besikei\xc4\x8dian\xc4\x8dio kampo ment\xc4\x97s, pagerinan\xc4\x8dias manevravim\xc4\x85. AL-31F varikliais naikintuvas lengvai pasiekia Mach 2 greit\xc4\xaf, o did\xc5\xbeiausias pasiekiamas greitis \xe2\x80\x93 Mach 2,35._NEWLINE_Naikintuvo degal\xc5\xb3 bakai yra 12 000 litr\xc5\xb3 talpos. Su tokiu degal\xc5\xb3 kiekiu l\xc4\x97ktuvas gali nuskristi 3 900 km, o koviniu re\xc5\xbeimu - apie 1 500 km. Papildomai kabinami degal\xc5\xb3 bakai n\xc4\x97ra numatyti. Degal\xc5\xb3 pildymas ore yra realizuotas, kai kuriose, v\xc4\x97lesn\xc4\x97se, modifikacjose. Naikintuve \xc4\xafrengta lazerin\xc4\x97 nutaikymo sistema._NEWLINE_Su-27 eksplotacijos prad\xc5\xbeioje pilnas variklio darbo am\xc5\xbeius siek\xc4\x97 300 valand\xc5\xb3, o pirmas kapitalinis remontas numatytas (MBTO) po 50 val. Dabartini\xc5\xb3 AL-31F varikli\xc5\xb3 pilnas am\xc5\xbeius siekia 3000 ir MBTO po 1000 valand\xc5\xb3. Naujesn\xc4\x97s modifikacijos (AL-41F1A), montuojamos i Su-35BM: 4000 ir 1000.\n_START_SECTION_\nRadiolokacin\xc4\x97 \xc4\xafranga\n_START_PARAGRAPH_\nRadijo sekimo sistemos (RSS) (angl. Radio Detection and Ranging) antena yra 1076 mm ir gali aptikti taikin\xc4\xaf naikintuvo priekyje nutolus\xc4\xaf 80-100 km ir naikintuvo gale u\xc5\xbe 30-40 km. Ji gali vienu metu sekti 10 taikini\xc5\xb3. Ji taip pat pritaikyta nurodyti raket\xc5\xb3 skriejimo krypt\xc4\xaf taikinio link.\n_START_SECTION_\nGinkluot\xc4\x97\n_START_PARAGRAPH_\nRaket\xc5\xb3 paleidimo sistemos yra naikintuvo apa\xc4\x8dioje. J\xc5\xb3 yra 10: 6 po sparnais, 2 po varikliais ir 2 po fiuzelia\xc5\xbeu \xc5\xa1alia varikli\xc5\xb3. Su-27 gali b\xc5\xabti apginkluoti 6-mis valdomomis raketomis R-27 (P-27) (b\xc5\xabna radiolokacinio ar \xc5\xa1iluminio nutaikymo tipo), specialiai suprojektuotomis \xc5\xa1iam naikintuvui. Taip pat naudojamos ma\xc5\xbeo atstumo R-73 (P-73) raketos (tipas \xe2\x80\x93 oras-oras). Kovai su \xc5\xbevalgybos l\xc4\x97ktuvais naudojamos didelio nuotolio raketos R-172 (P-172), kurios skrenda apie 400 km._NEWLINE_De\xc5\xa1iniajame prie\xc5\xa1sparnyje sumontuota greita\xc5\xa1aud\xc4\x97 (1 500 \xc5\xa1\xc5\xabvi\xc5\xb3 per minut\xc4\x99) patranka G\xc5\xa0-30-1 (\xd0\x93\xd0\xa8-30-1). U\xc5\xbetaisas 150 \xc5\xa1ovini\xc5\xb3.\n_START_SECTION_\nTolesni projektai\n_START_PARAGRAPH_\nPradinis Su-27 (projektas T-10) toliau tobulinamas, atsirado jo modifikacijos: Su-30, Su-34, Su-35, Su-37, Su-47. Nema\xc5\xbeai Su-27 bruo\xc5\xbeu buvo panaudota, kuriant nauj\xc4\x85j\xc4\xaf rusu perspektyvini naikintuv\xc4\x85 PAK-FA (projektas T-50).'